CELEX: 62013CN0460
Language: ro
Date: 2013-08-08 00:00:00
Title: Cauza C-460/13 P: Recurs introdus la 8 august 2013 de Republica Italiană împotriva Hotărârii Tribunalului (Camera a doua) din 30 mai 2013 în cauza T-454/10, Republica Italiană/Associazione Nazionale degli Industriali delle Conserve Alimentari Vegetali (Anicav)

30.11.2013   
            
            
               RO
            
            
               Jurnalul Oficial al Uniunii Europene
            
            
               C 352/2
            
         Recurs introdus la 8 august 2013 de Republica Italiană împotriva Hotărârii Tribunalului (Camera a doua) din 30 mai 2013 în cauza T-454/10, Republica Italiană/Associazione Nazionale degli Industriali delle Conserve Alimentari Vegetali (Anicav)
   (Cauza C-460/13 P)
   2013/C 352/02
   Limba de procedură: engleza
   
      Părțile
   
   
      Recurentă: Republica Italiană (reprezentanți: G. Palmieri, agent, S. Varone, Avvocato dello Stato)
   
      Celelalte părți din procedură: Associazione Nazionale degli Industriali delle Conserve Alimentari Vegetali (Anicav)
   Agrupación Española de Fabricantes de Conservas Vegetales (Agrucon),
   Comisia Europeană,
   Associazione Italiana Industrie Prodotti Alimentari (AIIPA),
   Confederazione Cooperative Italiane
   
      Concluziile recurentei
   
   Recurenta solicită Curții:
   
               —
            
            
               anularea hotărârii atacate;
            
         
               —
            
            
               obligarea intimatelor la plata cheltuielilor de judecată.
            
         
      Motivele și principalele argumente
   
   Acest litigiu are ca obiect atacarea hotărârii pronunțate în cauza T-454/10, prin care s-a dispus anularea:
   
               (a)
            
            
               articolului 52 alineatul (2a) al doilea paragraf din Regulamentul (CE) nr. 1580/2007 (1) al Comisiei și a articolului 50 alineatul 3 din Regulamentul de punere în aplicare (UE) nr. 543/2011 (2) al Comisiei „în măsura în care prevede că valoarea «activităților care nu constituie activități de prelucrare propriu-zise» este inclusă în valoarea producției comercializate a fructelor și legumelor destinate prelucrării”.
            
         
               (b)
            
            
               articolului 60 alineatul 7 din Regulamentul de punere în aplicare nr. 543/2011, care prevede finanțarea investițiilor și a acțiunilor legate de transformarea produselor, în totalitate.
            
         Republica Italiană susține că dispozițiile menționate la litera a) nu încalcă Regulamentul (CE) nr. 1234/2007 prin faptul că instituie un sprijin pentru activitățile care nu sunt prevăzute de regulament, ci se limitează să impună, inclusiv pentru a simplifica mai mult, modalitățile de calcul al unei valori-parametru a ajutorului comunitar.
   Interpretarea realizată de Tribunal ar conduce la o inegalitate de tratament nejustificată în cadrul organizațiilor de producători de fructe și legume în care activitatea de comercializare a aceluiași produs ar fi subvenționată diferit după cum organizația de producători efectuează sau nu efectuează etapa prelucrării propriu-zise.
   În ceea ce privește punctul b) — anularea articolului 60 alineatul 7 din Regulamentul de punere în aplicare nr. 543/2011 — este subliniat caracterul eronat al hotărârii Tribunalului în măsura în care acesta constată existența unei discriminări față de întreprinderile de prelucrare care nu aparțin organizațiilor de producători în raport cu cele, înființate în cea mai mare parte sub formă de cooperative, care sunt membre ale unor astfel de organizații.
   
      (1)  Regulamentul (CE) nr. 1580/2007 al Comisiei din 21 decembrie 2007 de stabilire a normelor de aplicare a Regulamentelor (CE) nr. 2200/96, (CE) nr. 2201/96 și (CE) nr. 1182/2007 ale Consiliului în sectorul fructelor și legumelor (JO L 350, p. 1).
   
      (2)  Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (JO L 157, p. 1, rectificare în JO 2011, L 299, p. 13).